**Ministru kabineta noteikumu projekta „Darbības programmas „Izaugsme un nodarbinātība” 8.1.4. specifiskā atbalsta mērķa „Uzlabot pirmā līmeņa profesionālās augstākās izglītības STEM, tajā skaitā medicīnas un radošās industrijas, studiju mācību vidi koledžās” īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts „Darbības programmas „Izaugsme un nodarbinātība” 8.1.4. specifiskā atbalsta mērķa „Uzlabot pirmā līmeņa profesionālās augstākās izglītības STEM, tajā skaitā medicīnas un radošās industrijas, studiju mācību vidi koledžās” īstenošanas noteikumi” (turpmāk – noteikumu projekts) sagatavots saskaņā ar:1. Eiropas Savienības struktūrfondu un Kohēzijas fonda 2014. – 2020.gada plānošanas perioda vadības likuma 20.panta 6. un 13.punktu;
2. Ministru Prezidenta 2014.gada 21.jūlija rezolūciju Nr.12/2014-JUR-151, kura nosaka līdz 2017.gada 1.decembrim atbilstoši kompetencei sagatavot un noteiktā kārtībā iesniegt MK specifiskā atbalsta mērķa īstenošanas noteikumus;
3. Eiropas Savienības fondu un Kohēzijas politikas 2014.-2020.gada plānošanas perioda darbības programmu „Izaugsme un nodarbinātība”, kas apstiprināta Eiropas Komisijā 2014.gada 11.novembrī.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības attīstības pamatnostādnes 2014.-2020.gadam paredz īstenot augstākās izglītības pārstrukturizēšanas pasākumus, kas vērsti uz studējošo un sagatavoto speciālistu skaita proporcijas maiņu atbilstoši darba tirgus vidēja termiņa un ilgtermiņa prognozēm, palielinot darba devēju lomu un motivāciju kvalitatīvas prakses nodrošināšanā un sniedzot atbalstu 1.līmeņa profesionālās augstākās izglītības (koledžu) piedāvājuma palielināšanai un programmu īstenošanai nepieciešamās infrastruktūras modernizēšanai. Infrastruktūras un aprīkojuma modernizēšana paredzēta koledžās, kas īsteno STEM *(Science, Technology, Engineering and Mathematics –* zinātne, tehnoloģijas, inženierzinātnes, matemātika*)* izglītības programmas, tajā skaitā medicīnas un radošo industriju jomās (turpmāk – STEM), lai nodrošinātu mūsdienīgu izglītības procesa īstenošanu atbilstoši tautsaimniecības nozaru attīstībai.Arī Latvijas Viedās specializācijas stratēģija paredz izglītības modernizāciju ar mērķi sekmēt tautsaimniecības transformāciju uz augstāku pievienoto vērtību, sekmējot izaugsmi gan tradicionālajās tautsaimniecības nozarēs, gan nozarēs ar augstu nākotnes izaugsmes potenciālu un nozarēs ar nozīmīgu horizontālu ietekmi. Viedās specializācijas stratēģijas mērķu sasniegšanai būs nepieciešams cilvēkkapitāls, kas nodrošinās izaugsmi nozarēs, kurās eksistē vai ir iespējams radīt produktus un pakalpojumus ar augstu pievienoto vērtību, nozarēs ar nozīmīgu horizontālo ietekmi un ieguldījumu tautsaimniecības transformācijā, kā arī būs nepieciešams cilvēkkapitāls, kas mainīs ražošanas un eksporta struktūras tradicionālajās tautsaimniecības nozarēs. Lai izveidotu šādu cilvēkkapitālu, ir jāstiprina izglītības vides kvalitāte, kas attīstīs kompetenču bāzi Viedās specializācijas stratēģijā definētajās specializācijas jomās: 1) bioekonomikā, 2) biomedicīnā, medicīnas tehnoloģijās, biofarmācijā un biotehnoloģijās, 3) viedo materiālu izstrādē, tehnoloģijās un inženiersistēmās, 4) viedajā enerģētikā, un 5) informācijas un komunikācijas tehnoloģijās.Ekonomikas ministrija informatīvajos ziņojumos par darba tirgus vidēja un ilgtermiņa prognozēm uzsver, ka turpmākajos gados vislielākās problēmas atrast darbu būs iedzīvotājiem bez profesionālās kvalifikācijas un darba tirgus piedāvājuma uzlabošanai un pieprasījuma nodrošināšanai iesaka palielināt profesionālās augstākās izglītības 1.līmeņa (koledžu) piedāvājumu, īpaši STEM virzienos, kā arī uzlabot augstskolu nodrošinājumu ar mūsdienīgām iekārtām, aprīkojumu un tehnoloģijām STEM virzienos.Viens no risinājumiem, lai mazinātu neatbilstību starp augstākās un profesionālās izglītības piedāvājumu un darba tirgus pieprasījumu, ir palielināt STEM jomā izglītojamo skaitu koledžās, uzlabojot tajās izglītības vidi, tādā veidā veicinot koledžu konkurētspēju un ietekmējot potenciālo izglītojamo interesi par studijām un mācībām STEM jomas profesionālās izglītības programmās. Šī mērķa sasniegšanu sekmēs 8.1.4. specifiskā atbalsta mērķa „Uzlabot pirmā līmeņa profesionālās augstākās izglītības STEM, tajā skaitā medicīnas un radošās industrijas, studiju mācību vidi koledžās” (turpmāk – 8.1.4. SAM) īstenošana. Detalizētāku informāciju par pašreizējo situāciju un problēmām, kuru risināšanai noteikumu projekts izstrādāts skat. 8.1.4. SAM paplašinātajā sākotnējā novērtējumā (pieejams: https://komitejas.esfondi.lv).Ar noteikumu projektu tiks noteikts tiesiskais ietvars 8.1.4. SAM īstenošanai, lai sasniegtu izvirzīto **8.1.4. SAM mērķi** – uzlabot pirmā līmeņa profesionālās augstākās izglītības STEM studiju mācību vidi koledžās. Noteikumu projekts nosaka kārtību, kādā īsteno 8.1.4. SAM, mērķi un mērķa grupu, pieejamo finansējumu, sasniedzamos uzraudzības rādītājus, prasības projektu iesniedzējiem, atbalstāmās darbības, izmaksu attiecināmības nosacījumus, vienkāršoto izmaksu piemērošanas nosacījumus un kārtību, kā arī vienošanās par projekta īstenošanu vienpusēja uzteikuma nosacījumus. 8.1.4. SAM ietvaros plānots **atbalsts** koledžu, kas īsteno STEM pirmā līmeņa profesionālās augstākās izglītības studiju programmas un profesionālās vidējās izglītības vai arodizglītības programmas, infrastruktūras attīstībai un aprīkojuma modernizācijai, iekārtu un aprīkojuma iegādei, tai skaitā specifisku laboratoriju pilnveidei un modernizācijai, nepieciešamo ēku un telpu pielāgošanai aprīkojuma un aparatūras uzstādīšanai un darbībai, informācijas un komunikācijas tehnoloģiju risinājumu un aprīkojuma iegādei, kā arī koledžu bibliotēku fondu papildināšanai.8.1.4. SAM īstenošanai **plānotais** **kopējais attiecināmais finansējums** ir 14 185 198 *euro*, tai skaitā Eiropas Reģionālās attīstības fonda finansējums – 12 057 418 *euro* un valsts budžeta līdzfinansējums – 2 127 780 *euro*, savukārt **pieejamais kopējais attiecināmais finansējums** līdz 2018. gada 31. decembrim, lai slēgtu vienošanās par projektu īstenošanu, ir 13 319 969 *euro*, tai skaitā Eiropas Reģionālās attīstības fonda finansējums – 11 321 973 *euro* un valsts budžeta līdzfinansējums – 1 997 996 *euro.*8.1.4. SAM īsteno **ierobežotas projektu iesniegumu atlases veidā** vienā projektu iesniegumu atlases kārtā par visu specifiskajam atbalstam pieejamo finansējumu. **Projekta iesniedzēji** 8.1.4. SAM ietvaros var būt koledžas, kas īsteno STEM pirmā līmeņa profesionālās augstākās izglītības studiju programmas un profesionālās vidējās izglītības vai arodizglītības programmas, un atbilst 8.1.4. SAM stratēģiskajiem priekšatlases kritērijiem.**Stratēģiskie priekšatlases kritēriji** ir šādi:1. koledža 2015./2016.ak.g. īsteno STEM pirmā līmeņa profesionālās augstākās izglītības studiju programmas, kuras saskaņā ar MK 02.12.2008. noteikumiem Nr.990 „Noteikumi par Latvijas izglītības klasifikāciju” ietilpst:
2. izglītības tematiskajā grupā *Dabaszinātnes, matemātika un informācijas tehnoloģijas* (koda 3.cipars „**4**”);
3. izglītības tematiskajā grupā *Inženierzinātnes, ražošana un būvniecība* (koda 3.cipars „**5”**);
4. izglītības tematiskajā grupā *Lauksaimniecība* (koda 3.cipars **„6”**);
5. izglītības tematiskajā jomā *Veselības aprūpe* (koda 3. un 4.cipars „**72**”), izņemot kosmetoloģiju;
6. izglītības tematiskajā jomā *Mākslas* (koda 3. un 4.cipars „**21**”);
7. izglītības tematiskajā jomā *Vides aizsardzība* (koda 3. un 4.cipars „**85**”).
8. koledža 2015./2016.ak.g. īsteno STEM profesionālās vidējās izglītības vai arodizglītības programmas, kuras saskaņā ar MK 02.12.2008. noteikumiem Nr.990 „Noteikumi par Latvijas izglītības klasifikāciju” atbilst šādam izglītības programmas veidam un koda 1. un 2.ciparam (ar burtu/ bez burta):
9. Profesionālā vidējā izglītība (3. līmeņa profesionālā kvalifikācija), īstenojama pēc pamatizglītības ieguves. Mācību ilgums 4 gadi. Koda 1. un 2.cipars - **33**;
10. Profesionālā vidējā izglītība (3. līmeņa profesionālā kvalifikācija), īstenojama pēc vispārējās vidējās izglītības ieguves. Mācību ilgums 1,5–3 gadi. Koda 1. un 2.cipars - **35b**;
11. Profesionālā vidējā izglītība (3. līmeņa profesionālā kvalifikācija), turpinājums izglītības programmai ar koda 1. un 2. ciparu 32. Mācību ilgums 2 gadi. Koda 1. un 2.cipars – **37**;
12. Arodizglītība (2.līmeņa profesionālā kvalifikācija), īstenojama pēc pamatizglītības ieguves. Mācību ilgums 1 gads. Koda 1. un 2.cipars – **32a;**
13. Arodizglītība (2.līmeņa profesionālā kvalifikācija), īstenojama pēc daļējas pamatizglītības programmas apguves. Mācību ilgums 3 gads. Koda 1. un 2.cipars – **32b;**
14. Arodizglītība (2.līmeņa profesionālā kvalifikācija), īstenojama pēc vispārējās vai profesionālās vidējās izglītības ieguves. Mācību ilgums 1 gads. Koda 1. un 2.cipars – **35a.**

 Līdz ar to projekta iesniedzēji 8.1.4. SAM ietvaros ir Daugavpils medicīnas koledža, Jēkabpils Agrobiznesa koledža, Liepājas Jūrniecības koledža, Malnavas koledža, Olaines Mehānikas un tehnoloģijas koledža, Rīgas 1.medicīnas koledža, Rīgas Celtniecības koledža, profesionālās izglītības kompetences centrs „Rīgas Tehniskā koledža” un Rīgas Stradiņa universitātes Sarkanā Krusta medicīnas koledža. Saskaņā ar Ministru kabineta 2016.gada 18.jūlija rīkojumu Nr.394 „Par Jēkabpils Agrobiznesa koledžas un Barkavas Profesionālās vidusskolas reorganizāciju un Jēkabpils Agrobiznesa koledžas izveidi” ar 2016.gada 1.novembri nolemts reorganizēt Jēkabpils Agrobiznesa koledžu un Barkavas Profesionālo vidusskolu, apvienojot tās un izveidojot Izglītības un zinātnes ministrijas padotībā esošu izglītības iestādi – Jēkabpils Agrobiznesa koledžu. Reorganizācijas rezultātā izveidotā Jēkabpils Agrobiznesa koledža (ar struktūrvienību Barkavā) pārņems abu izglītības iestāžu īstenotās programmas, funkcijas, tiesības, saistības, prasības, finanšu līdzekļus, bilancē esošo mantu, lietvedību un arhīvu. Līdz ar to izglītības procesa nodrošināšanai tiks saglabāti un izmantoti iepriekš veikto ieguldījumu rezultāti, kā arī 8.1.4. SAM ietvaros projektu varēs īstenot Jēkabpils Agrobiznesa koledžas saistību un tiesību pārņēmēja – Jēkabpils Agrobiznesa koledža. Jēkabpils Agrobiznesa koledžas reorganizācija neietekmēs projekta sākotnējo mērķu sasniegšanu, jo neatkarīgi no tās rezultātiem ieguldījumi tiks veikti izglītības vides uzlabošanā koledžas STEM jomas izglītības programmās.Metodoloģija koledžām pieejamā finansējuma noteikšanai iekļauta 8.1.4. SAM paplašinātā sākotnējā novērtējuma 5. pielikumā (pieejams: https://komitejas.esfondi.lv). Tā izstrādāta, lai sasniegtu koledžu infrastruktūras attīstības uzdevumus:1. STEM studiju programmu modernizācijas pabeigšana;
2. Nodrošināt Latvijas tautsaimniecības transformācijai nepieciešamo cilvēkkapitālu.

Metodoloģija paredz, ka katram projekta iesniedzējam pieejamais finansējums veidojas no sākotnējā finansējuma 300 000 *euro* apmērā un finansējuma pirmā līmeņa profesionālās augstākās izglītības, profesionālās vidējās izglītības vai arodizglītības (STEM jomas) (turpmāk – profesionālās izglītības) kvalitātes paaugstināšanai. Finansējumu profesionālās izglītības kvalitātes paaugstināšanai nosaka, pamatojoties uz vairākiem koledžu raksturlielumiem un projekta ietekmi uz tautsaimniecības transformāciju:1. koledžas kapacitātes koeficients, ko aprēķina, ņemot vērā kopējo izglītojamo skaitu STEM izglītības programmās 2015./2016.ak.g., kā arī kopējo kvalifikāciju ieguvušo personu skaitu (STEM programmas) 2014./2015.ak.g.;
2. projekta ietekme uz Latvijas Viedās specializācijas stratēģijas (RIS3) ietvaros noteikto specializācijas jomu (Viedās specializācijas jomu) ieviešanu, ko nosaka, ņemot vērā konkrētas Latvijas Viedās specializācijas jomas eksporta īpatsvaru un iegūto 4.līmeņa profesionālo kvalifikāciju skaitu koledžā;
3. resursu konsolidācijas koeficients: Koeficientu piemēro, ja reorganizācijas rezultātā koledža ir pārņēmusi vienu papildu pirmā līmeņa profesionālās augstākās izglītības studiju programmu.

Resursu konsolidācijas koeficients (1,3) tiek piemērots 2 koledžām – Olaines Mehānikas un tehnoloģijas koledžai un profesionālās kompetences centam “Rīgas Tehniskā koledža”, jo tās no 02.02.2015. pārņēma Rīgas Uzņēmējdarbības koledžas īstenotās STEM jomas izglītības programmas, kuras 3.1.2.1.1.apakšaktivitātes „Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem” (turpmāk – 3.1.2.1.1.apakšaktivitāte) ietvaros netika modernizētas.Finansējuma aprēķina metodoloģija paredz sākotnējā (minimālā) finansējuma pamatsummu 300 000 *euro* apmērā, kasvērsts uz koledžas turpmākas attīstības nodrošināšanu. Ja sākotnējo finansējumu palielina virs 300 000 *euro,* tad būtiski samazinās koledžas kapacitātes rādītāja – tautsaimniecības transformācijai nepieciešamo kvalificēto cilvēkresursu sagatavošana - ietekme uz aprēķināto finansējuma apmēru. Ievērojot minēto apsvērumu, Izglītības un zinātnes ministrijas eksperti noteica optimālo sākotnējā finansējuma apmēru – 300 000 *euro.* Vienlaikus noteikts, ka viena projekta maksimālais attiecināmais finansējums ir 7 000 000 *euro*. Tas noteikts ar nosacījumu, ka viens projekta iesniedzējs nevar saņemt finansiālu atbalstu lielāku par 50% no kopējā plānotā attiecināmā finansējuma. Maksimālais attiecināmā finansējuma apmērs noteikts, ņemot vērā IZM ekspertu viedokli. Tā kā projekta iesniedzējiem ir ievērojami atšķirīga kapacitāte un ietekme uz Latvijas Viedās specializācijas stratēģijas ietvaros noteiktajām specializācijas jomām, ir nepieciešams sabalansēt finansējuma sadalījumu, nosakot viena projekta maksimālā attiecināmā finansējuma apjomu.Plānotais **projektu ilgums** aptuveni 2 – 4 gadi. Projektus plānots īstenot ne ilgāk kā līdz 2022.gada 31.decembrim.8.1.4. SAM ietvaros līdz 2023. gada 31. decembrim sasniedzami šādi **uzraudzības rādītāji**: 1. iznākuma rādītājs – pakalpojumu sniegšanas veiktspēja atbalstītajā koledžas izglītības infrastruktūrā, – 1023 personas;
2. rezultāta rādītājs – koledžu īpatsvars, kurās ir pilnībā modernizēta pirmā līmeņa profesionālās augstākās izglītības STEM, tajā skaitā medicīnas un radošās industrijas, studiju programmu mācību vide, no kopējā koledžu skaita, kas īsteno minētās prioritārās programmas,  – 61 procents;
3. finanšu rādītājs – līdz 2018. gada 31. decembrim sertificēti izdevumi 3 546 300 *euro* apmērā.

Noteikumu projektā paredzēta iespēja plānot **neparedzētās izmaksas** papildu darbu vai pakalpojumu veikšanai, kas neparedzamu apstākļu dēļ ir kļuvuši nepieciešami noslēgtās vienošanās par projekta īstenošanu izpildes nodrošināšanai ne vairāk kā divu procentu apmērā no kopējām projekta attiecināmajām tiešajām izmaksām. Projektu atbalstāmās darbības plānots īstenot līdz 2022.gada beigām, un veicot iepirkumus, nav iespējams paredzēt vai pakalpojumu izmaksas visu projekta īstenošanas laiku saglabāsies šobrīd vidēji aprēķinātā pakalpojuma izmaksu līmenī. Turklāt projektu ietvaros tiek plānota ēku un telpu atjaunošana un pārbūve. Pamatojoties uz līdzšinējo pieredzi būvniecības projektos, secināts, ka veicot telpu apsekošanu un novērtēšanu pirms tehniskā projekta izstrādes nav iespējams pilnībā noteikt un finanšu tāmē iestrādāt visas nepieciešamās būvdarbu pozīcijas, tāpēc noteikumu projektā nepieciešams noteikt arī neparedzētās izmaksas.Noteikumu projektā paredzēta iespēja (ja nepieciešams) jaunradītu darbavietu vai esošo darbavietu atjaunošanai nepieciešamā aprīkojuma (biroja mēbeles un tehnika, datorprogrammas un licences) iegādei attiecībā uz projekta vadības personālu.Saskaņā ar noteikumu projekta 31.punktā ietverto regulējumu izmaksu-ieguvumu analīze ir veicama pirms projektu iesnieguma iesniegšanas un ir iesniedzama kopā ar projekta iesniegumu.Noteikumu projektā noteikts, ka gadījumā, ja projekta ietvaros tiek plānota būvniecība, projekta iesniedzējs projekta iesniegumā norāda būves enerģijas patēriņu pirms projekta īstenošanas, kā arī finansējuma saņēmējam ir pienākums informēt sadarbības iestādi par būves enerģijas patēriņu pēc projekta īstenošanas. Minētā informācija projekta iesniedzējam un finansējuma saņēmējam jāsniedz atbilstoši Ministru kabineta 2010.gada 30.septembra noteikumiem Nr.923 “Kārtība, kādā uzskaita valsts enerģijas galapatēriņa ietaupījumu un nodrošina energoefektivitātes monitoringa sistēmas darbību” un Ekonomikas ministrijas izstrādātajiem norādījumiem “Metodiskie ieteikumi enerģijas ietaupījumu ziņošanai”.Noteikumu projektā norādītie ieguldījumi infrastruktūras **objektu pielāgošanā personām ar funkcionāliem traucējumiem** nedublēsies ar 3.1.2.1.1.aktivitātes ietvaros veiktajiem ieguldījumiem koledžu infrastruktūrā.Noteikumu projektā noteikts, ja projekta īstenošanas laikā finansējuma saņēmējam ir paredzēts **avanss**, to var izmaksāt pa daļām. Viens avansa maksājums nepārsniedz 30 procentus, bet avansa un starpposma maksājumu kopsumma var būt 100 procenti no projektam piešķirtā Eiropas Reģionālās attīstības fonda finansējuma un valsts budžeta līdzfinansējuma kopsummas, ņemot vērā, ka viens no finansējuma saņēmējiem ir Rīgas Stradiņa universitātes Sarkanā Krusta medicīnas koledža (turpmāk – RSU SKMK), kas ir Rīgas Stradiņa universitātes (valsts budžeta daļēji finansētasatvasinātas publiskas personas) aģentūra un īsteno projektu tai deleģēto valsts pārvaldes uzdevumu ietvaros. RSU SKMK darbības tiesiskais pamats ir Augstskolu likums, Profesionālās izglītības likums, Publisko aģentūru likums, RSU SKMK nolikums un citi normatīvie akti. RSU SKMK darbības mērķis ir sniegt personām ar vidējo izglītību iespēju iegūt pirmā līmeņa profesionālo augstāko izglītību un ceturto profesionālās kvalifikācijas līmeni programmās, kas tiek īstenotas izglītības tematiskajā grupā „veselības aprūpe un sociālā labklājība”, kā arī piedāvāt pakalpojumus tālākizglītības jomā un piedalīties zinātniskajā darbībā atbilstoši studiju programmu profilam. RSU SKMK darbības pamatvirzienu skaitā ir:1. izstrādāt un īstenot pirmā līmeņa profesionālās augstākās izglītības programmas, kas dod iespēju iegūt ceturto profesionālās kvalifikācijas līmeni „veselības aprūpes un sociālās labklājības” izglītības tematiskajā grupā; 2. izstrādāt un īstenot profesionālās vidējās izglītības programmas, kas dod iespēju iegūt trešo profesionālās kvalifikācijas līmeni, un arodizglītības programmas, kas dod iespēju iegūt otro profesionālās kvalifikācijas līmeni „veselības aprūpes un sociālās labklājības” izglītības tematiskajā grupā.RSU SKMK uzdevumi:1. sniegt veselības aprūpes un sociālās labklājības nozarēm nepieciešamo pirmā līmeņa profesionālo augstāko izglītību, metodisko palīdzību, kā arī zinātnisko ekspertīzi; 2. sadarbībā ar darba devējiem izstrādāt un īstenot studiju programmas atbilstoši profesiju standartiem un valsts profesionālās izglītības standartiem; 3. sagatavot studiju programmās nepieciešamos studiju materiālus un informatīvus izdevumus, metodiskos ieteikumus, noslēguma pārbaudījumu saturu un metodes, kā arī organizēt noslēguma pārbaudījumus; 4. nodrošināt studiju procesa un pārbaudījumu kvalitāti, RSU SKMK iegūto profesionālās izglītības un profesionālo kvalifikāciju atzīšanu Latvijā un ārvalstīs; 5. piedalīties ES, Latvijas, RSU, kā arī citos fundamentālo un lietišķo pētījumu projektos un programmās; 6. sadarboties ar veselības aprūpes iestādēm Latvijā un ārvalstīs; 7. organizēt seminārus un konferences, rīkot publiskus pasākumus, nodrošināt RSU SKMK pasākumu publicitāti; 8. veikt saimniecisko un citu darbību, kas nav pretrunā ar normatīvajiem aktiem un RSU SKMK darbības pamatvirzieniem; 9. efektīvi un lietderīgi izmantot valsts un RSU budžeta ietvaros piešķirto finansējumu. 8.1.4.SAM ietvaros plānotās ERAF investīcijas koledžu infrastruktūrā papildinās 2014. –2020.gada plānošanas perioda 8.2.1. SAM “Samazināt studiju programmu fragmentāciju un stiprināt resursu koplietošanu”, 8.2.2. SAM “Stiprināt augstākās izglītības institūciju akadēmisko personālu stratēģiskās specializācijas jomās” un 8.2.3. SAM “Nodrošināt labāku pārvaldību augstākās izglītības institūcijās” ietvaros plānotās ESF investīcijas augstākās izglītības institūcijās, tajā skaitā koledžās, ar mērķi konsolidēt un efektīvi izmantot pieejamos resursus, stiprināt izcilību studiju programmās, kā arī stiprināt akadēmiskā personāla kapacitāti un augstākās izglītības institūciju pārvaldību. Ņemot vērā to, ka augstskolu aģentūras Latvijas Kultūras akadēmijas Latvijas Kultūras koledža (turpmāk – LKA LKK), Latvijas Universitātes Rīgas Medicīnas koledža (turpmāk – LU RMK) un Latvijas Universitātes P.Stradiņa medicīnas koledža (turpmāk – LU SMK) saskaņā ar stratēģiskajiem priekšatlases kritērijiem nevar pretendēt uz atbalstu 8.1.4. SAM ietvaros, jo neīsteno profesionālās vidējās izglītības vai arodizglītības programmas, paredzēts, ka minētās augstskolu aģentūras varēs pretendēt uz atbalsta saņemšanu 8.1.1. SAM „Palielināt modernizēto STEM, tajā skaitā medicīnas un radošās industrijas, studiju programmu skaitu” (turpmāk – 8.1.1. SAM) ietvaros. Paredzēts, ka LKA LKK iesaistīsies Latvijas Kultūras akadēmijas 8.1.1. SAM projekta īstenošanā ar savu projekta daļu 150 584 *euro* apmērā. Latvijas Universitātes 8.1.1. SAM projekta īstenošanā iesaistīsies  LU RMK un LU SMK, kur LU RMK projekta daļas apmērs – 728 826 *euro*, bet LU SMK projekta daļas apmērs –  626 429 *euro*.Lai nodrošinātu vienotu augstākās izglītības institūciju izglītības un pētniecības infrastruktūras attīstību, minēto koledžu attīstības stratēģijas tiks iekļautas attiecīgās augstskolas kopējā attīstības stratēģijā. Pēc 8.1.1. SAM projektu apstiprināšanas Latvijas Universitāte un Latvijas Kultūras akadēmija kā finansējuma saņēmēji slēgs Vienošanos ar katru no projektā iesaistītajām institūcijām par tās projekta daļas īstenošanu, kurā detalizēti atrunās atbildību, pienākumus, savstarpējo norēķinu kārtību u.c. ar projekta īstenošanu saistītus jautājumus, nosakot, ka LKA LKK, LU RMK un LU SMK būs atbildīgas par konkrētās projekta daļas īstenošanu, vienlaikus nodrošinot projekta kopējo mērķu sasniegšanu.Specifiskā atbalsta ietvaros plānotās atbalstāmās darbības koledžās atbilst darbības programmas „Izaugsme un nodarbinātība” 8.prioritārajam virzienam „Izglītība, prasmes un mūžizglītība” noteiktajai intervences kategorijai un intervences laukuma kodam 49. “Izglītības infrastruktūra terciārajā izglītībā” un 13. “Publiskās infrastruktūras atjaunošana energoefektivitātes uzlabošanai, projektu demonstrēšana un atbalsta pasākumi”. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | 8.1.4. SAM projekta iesniegumu vērtēšanas kritēriji ir apstiprināti ar Eiropas Savienības fondu uzraudzības komitejas 2016.gada 4.jūlija lēmumu Nr. L-2016/41. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē koledžas, kas īsteno STEM, tai skaitā medicīnas un radošas industrijas, pirmā līmeņa profesionālās augstākās izglītības studiju programmas un profesionālās vidējās izglītības vai arodizglītības programmas, iepriekš minēto koledžu akadēmisko personālu un pedagogus, studējošos un audzēkņus.2015./2016.ak.g. ir 9 koledžas, kas atbilst iepriekš minētajiem kritērijiem, un tajās izglītību STEM programmās apgūst 4334 studējošie un 3313 audzēkņi vidējās izglītības un arodizglītības programmās. |
| 2. | Tiesiskā regulējuma ietekme uz tautsaimniecību un administratīvo slogu | 8.1.4. SAM īstenošanai nav tiešas ietekmes **uz makroekonomisko vidi**, taču 8.1.4. SAM aktivitātes ir vērstas uz izglītības kvalitātes un atbilstības uzlabošanu un zinoša un prasmīga darbaspēka sagatavošanu, lai veicinātu tautsaimniecības attīstību valstī kopumā. 8.1.4. SAM īstenošana atstās netiešu pozitīvu ietekmi **uz uzņēmējdarbības vidi**. Saskaņā ar Ekonomikas ministrijas Darba tirgus vidēja un ilgtermiņa prognozēm 8.1.4. SAM ieguldījumi tiek plānoti infrastruktūras un mācību aprīkojuma modernizācijai izglītības programmās, kas atbilst tautsaimniecībai svarīgākajām nozarēm. 8.1.4. SAM investīciju ieguldījumi sekmēs izglītības kvalitātes uzlabošanos, jo izglītības procesā tiks izmantots mūsdienu prasībām atbilstošs mācību aprīkojums un iekārtas STEM izglītības programmās. Koledžās izglītojamie apgūst darba tirgū pieprasītas profesijas un prasmes STEM jomās, tādējādi darba devējiem būs pieejams kvalificētāks, mūsdienu darba tirgus prasībām atbilstošāks darbaspēks. Līdztekus profesionālās augstākās un vidējās izglītības kvalitātes pieaugumam koledžās pieaugs arī koledžu prestižs, un tiks veicināta koledžu atpazīstamība.Sabiedrības grupām un institūcijām 8.1.4. SAM ietvaros plānotais tiesiskais regulējums nemaina tiesības un pienākumus, kā arī veicamās darbības.**Ietekme uz administratīvajām procedūrām un to izmaksām** Kopumā sabiedrības grupām un institūcijām 8.1.4. SAM ietvaros plānotais tiesiskais regulējums nemaina tiesības un pienākumus, kā arī veicamās darbības.8.1.4. SAM ietvaros finansējuma saņēmējs nodrošina noteikumu projekta 13. punktā un 33.2 apakšpunktā minētos informācijas sniegšanas pasākumus. |
| 3. | Administratīvo izmaksu monetārs novērtējums | **Administratīvās izmaksas** (C)Finansējuma saņēmēja izmaksas par noteikumu projekta 13. punktā noteikto projekta iesnieguma iesniegšanu: C= (f \* l) x (n \* b) = (5,34 \* 4) \* (2 \* 2) = 23,12 \* 4 = 85,44 *euro.*f – darbaspēka atlīdzības vidējā stundas likme;l – laiks, kas nepieciešams informācijas ievadīšanai;n – projekta vadības personāla skaits, kas ievieto informāciju;b – informācijas sniegšanas biežums. Aprēķinam izmantots pieņēmums, ka projekta iesniegums tiek iesniegts elektroniski, šo pienākumu veic darbinieki ar vidējo mēneša darba samaksu sabiedriskajā sektorā, kas 2015.gadā Latvijā bija 855 *euro* mēnesī (<http://www.csb.gov.lv/statistikas-temas/darba-samaksa-galvenie-raditaji-30270.html>), kam atbilst stundas samaksas likme 5,34 *euro*. Aprēķinam tiek izmantots pieņēmums, ka finansējuma saņēmējs datu ievadei un iesniegšanai sadarbības iestādē izmanto Kohēzijas politikas vadības informācijas sistēmu, nodrošinot “četru acu principu” un īstenotais projekts ir mazapjomīgs un nav nepieciešams pievienot pamatojošos dokumentus lielā apjomā.Finansējuma saņēmēja izmaksas par noteikumu projekta 33.2.apkšpunktā noteikto informācijas ievietošanu tīmekļa vietnē:C = (f \* l) x (n \* b) = (5,34 \* 0,5) \* 4 \* 4 = 42,72 *euro*.f – darbaspēka atlīdzības vidējā stundas likme;l – laiks, kas nepieciešamas informācijas ievadīšanai tīmekļa vietnē;n – informācijas sagatavošanas un ievietošanas tīmekļa vietnē biežums gadā;b – projekta īstenošanas gadu skaits.Administratīvo izmaksu monetārs novērtējums par ar datu ievadīšanu un informācijas ievietošanu tīmekļa vietnē saistītajiem izdevumiem ir veikts indikatīvi. |
| 4. |  Cita informācija | 8.1.4. SAM īstenošana atstās netiešu pozitīvu ietekmi **uz ekonomisko un sociālo vidi** – palielināsies pirmā līmeņa profesionālo augstāko izglītību ieguvušo studentu un profesionālo vidējo izglītību ieguvušo audzēkņu skaits, kas veicinās izglītotākas sabiedrības attīstību, palielināsies darbavietu skaits, pieaugs dažāda veida nodokļu ieņēmumi. Kopumā situācija pozitīvi ietekmēs izglītības rezultātus, veicinot izglītojamo kompetenču attīstību un spēju pielāgoties mainīgajām dzīves situācijām un darba tirgus prasībām. Koledžu absolventi, apguvuši profesionālās prasmes mūsdienīgā izglītības vidē, būs pieprasīti arī darba tirgū, tādējādi arī mazinot bezdarba līmeni koledžu absolventu vidū. Koledžu izglītības vides un kvalitātes uzlabošanās dos arī papildus sociālos ieguvumus – kultūras līmeņa attīstību, sociālo saliedētību, drošāku sabiedrisko vidi. 8.1.4. SAM nav **ietekmes uz vidi.** 8.1.4. SAM ietvaros tiek plānota netieša pozitīva ietekme uz **horizontālo principu** „**Vienlīdzīgas iespējas”.** Veicot ieguldījumus koledžu infrastruktūras attīstībā, iespējamas specifiskas darbības vides un informācijas pieejamības nodrošināšanai, kas īpaši veicina vides un informācijas pieejamību personām ar kustību traucējumiem, redzes, dzirdes vai garīga rakstura traucējumiem (nav obligāta prasība). Noteikumu projektā paredzēts, ka finansējuma saņēmējs uzkrāj datus par objektu skaitu, kuros ERAF ieguldījumu rezultātā ir nodrošināta vides un informācijas pieejamība (ja attiecināms).8.1.4. SAM ietvaros tiek plānota arī netieša pozitīva ietekme uz **horizontālo principu „Ilgtspējīga attīstība”.** Veicot ieguldījumus koledžu infrastruktūras attīstībā, publiskajos iepirkumos var piemērot zaļā publiskā iepirkuma kritērijus (nav obligāta prasība). Noteikumu projektā paredzēts, ka finansējuma saņēmējs uzkrāj datus par projekta īstenošanā izmantoto zaļo publisko iepirkumu skaitu (ja attiecināms). |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2016.gads** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 0 | 0 | 2 411 484 | 3 014 354 | 3 014 354 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 2 411 484 | 3 014 354 | 3 014 354 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 2 837 040 | 3 546 299 | 3 546 299 |
| 2.1. valsts pamatbudžets | 0 | 0 | 2 837 040 | 3 546 299 | 3 546 299 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | - 425 556 | - 531 945 | - 531 945 |
| 3.1. valsts pamatbudžets | 0 | 0 | - 425 556 | - 531 945 | - 531 945 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 425 556 | 531 945 | 531 945 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | 8.1.4. SAM plānotais kopējais finansējums (kopējās attiecināmās izmaksas) ir 14 185 198 *euro*, tai skaitā ERAF 12 057 418 *euro* un valsts budžeta finansējums 2 127 780 *euro*. ERAF finansējuma intensitāte - 85 %. Budžeta ieņēmumi ir finansējuma ERAF daļa 85 procentu apmērā no projektu attiecināmām izmaksām. Budžeta izdevumi ir kopējie projektu ieviešanai nepieciešamie publiskā finansējuma (ERAF un valsts budžeta) līdzekļi 100 procentu apmērā no projektu attiecināmām izmaksām. Projektus plānots indikatīvi ieviest no 2017.gada I ceturkšņa līdz 2022.gada IV ceturksnim (projektu īstenošanas laiks 2–4 gadi). 8.1.4. SAM īsteno vienā projektu iesniegumu atlases kārtā par visu specifiskajam atbalstam pieejamo finansējumu.8.1.4. SAM projektu ietvaros plānots atbalsts gan koledžu infrastruktūras attīstībai, gan aprīkojuma iegādei, līdz ar to iespējami projekti ar dažādu atbalsta veidu. Pirmie varētu noslēgties projekti, kuros plānots atbalsts aprīkojuma iegādei, savukārt projekti, kuros plānots atbalsts infrastruktūras attīstībai noslēgtos vēlākā laika posmā. Līdz 2018.gada beigām varētu būt noslēgušies būvdarbu iepirkumi un uzsākti būvdarbi, noslēgti līgumi par aprīkojuma iegādi. 2017.gadā tiek plānots finansējums 20 procentu apmērā no kopējā plānotā finansējuma, t.i., 2 837 040 *euro (*t.sk.ERAF2 411 484 *euro*, valsts budžets 425 556 *euro*), 2018.gadā – 25 procenti, t.i., 3 546 299 *euro* (t.sk. ERAF 3 014 354 *euro*, valsts budžets 531 945 *euro*), 2019.gadā – 25 procenti, t.i., 3 546 299 *euro* (t.sk. ERAF 3 014 354 *euro*, valsts budžets 531 945 *euro*)*,* 2020.gadā – 15 procenti, t.i., 2 127 780 *euro (*t.sk.ERAF1 808 613 *euro*, valsts budžets 319 167 *euro*)*,* 2021.gadā – 10 procenti, t.i., 1 418 520 *euro (*t.sk.ERAF1 205 742 *euro*, valsts budžets 212 778 *euro*), 2022.gadā – 5 procenti, t.i. 709 260 *euro* (t.sk. ERAF 602 871 *euro*, valsts budžets 106 389 *euro*).Budžeta ilgtermiņa saistībās 2017., 2018. un 2019. gadam šobrīd finansējums projektiem nav paredzēts. 8.1.4. SAM projektu īstenošanai nepieciešamais finansējums tiks iestrādāts budžeta ilgtermiņa saistībās likumprojekta “Par vidēja termiņa budžeta ietvaru 2017., 2018. un 2019.gadam” sagatavošanas laikā.Finansējuma sadalījums pa gadiem norādīts indikatīvi un var tikt precizēts pēc 8.1.4. SAM projektu apstiprināšanas. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nepieciešamais finansējums 8.1.4.SAM īstenošanai pēc projektu iesniegumu apstiprināšanas tiks piesaistīts normatīvajos aktos noteiktajā kārtībā no 74.resora “Gadskārtējā valsts budžeta izpildes procesā pārdalāmais finansējums” budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 (turpmāk – Regula Nr.1303/2013). |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Saskaņā ar Darbības programmas „Izaugsme un nodarbinātība” 7.pielikumā „Koordinācija ar Eiropas Savienības stratēģiju Baltijas jūras reģionam minēto, 8.1.4. SAM ietvaros koordinācija ar ES stratēģiju Baltijas jūras reģionamnav paredzēta. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.1303/2013. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr.1303/2013 61. panta 7. punkta "b" apakšpunkts un 65. panta 8. punkts | Noteikumu projekta 32.punkts | Vienība tiek ieviesta pilnībā. Atbildīgās institūcijas – koledžas (projekta īstenotāji). | Netiek paredzētas stingrākas prasības. |
| Regula Nr.1303/2013 XII pielikuma 2.2.apakšpunkts | Noteikumu projekta 33.1.apkšpunkts | Vienība tiek ieviesta pilnībā. Atbildīgās institūcijas – koledžas (projekta īstenotāji). | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēs līdzdarboties noteikumu projekta izstrādē, sniedzot atzinumu un viedokli par Eiropas Savienības struktūrfondu un Kohēzijas fonda 2014.-2020.gada plānošanas perioda Izglītības, prasmju un mūžizglītībasprioritārā virziena apakškomitejā iesniegtajiem projektu iesniegumu vērtēšanas kritērijiem, kritēriju piemērošanas metodiku un 8.1.4. SAM paplašināto sākotnējo novērtējumu (pieejams: https://komitejas.esfondi.lv), kā arī par Valsts sekretāru sanāksmē izsludināto noteikumu projektu. Vienlaikus noteikumu projekts, tā sākotnējās ietekmes novērtējuma ziņojums (anotācija), kā arī projektu iesniegumu vērtēšanas kritēriji 8.1.4. SAM tika publicēti tīmekļa vietnē [www.izm.gov.lv](http://www.izm.gov.lv). |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē tika nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz e-pastu: pasts@izm.gov.lv vai sniedzot viedokli klātienē. |
| 3. | Sabiedrības līdzdalības rezultāti | Partneru un ieinteresēto organizāciju izteiktie iebildumi un priekšlikumi, tiks analizēti un iestrādāti noteikumu projektā. |
| 4. | Cita informācija | Īstenojot projektu, finansējuma saņēmēji nodrošina informācijas un publicitātes pasākumus, atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda Izglītības un zinātnes ministrija, sadarbības iestādes funkcijas – Centrālā finanšu un līgumu aģentūra. Finansējuma saņēmēji ir koledžas.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiks īstenots esošo institūciju un cilvēkresursu ietvaros. |
| 3. | Cita informācija | Nav. |

**Anotācijas IV sadaļa – projekts šo jomu neskar.**

Izglītības un zinātnes ministrs K.Šadurskis

Vīza:

Valsts sekretāre L.Lejiņa

19.08.2016. 14:00

4961

V.Abizāre-Vagre

Izglītības un zinātnes ministrijas

Struktūrfondu departamenta vecākā referente

67047864, vesma.abizare-vagre@izm.gov.lv